Azwel yesɛa azal meqqer di lebni n yal aḍris, imi d tikti tamatut i wayen yellan daxel n uḍris, yella anda seg uzwel kan ara tfehmeḍ asentel i ɣef i d-yewwi, yella anda ur tfehmeḍ ara alamma teɣriḍ aḍris. Deg uḥric-a ad neg tasleḍt i yizwal yefka Murad Irnaten i tullisin n wammud Di lǧerra-k ay awal, ama deg wayen yeɛnan talɣa-nsen ama dayen yeɛnan assaɣ yesɛa yal azwel akked tullist-is.